CELEX: 62014TN0783
Language: ro
Date: 2014-11-25 00:00:00
Title: Cauza T-783/14: Acțiune introdusă la 25 noiembrie 2014 – SolarWorld/Comisia

2.3.2015   
            
            
               RO
            
            
               Jurnalul Oficial al Uniunii Europene
            
            
               C 73/40
            
         
      Acțiune introdusă la 25 noiembrie 2014 – SolarWorld/Comisia
      (Cauza T-783/14)
      (2015/C 073/51)
      Limba de procedură: engleza
      
         Părțile
      
      
         Reclamantă: SolarWorld AG (Bonn, Germania) (reprezentanți: L. Ruessmann, avocat, și J. Beck, Solicitor)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  declararea acțiunii ca admisibilă și fondată;
               
            
                  —
               
               
                  anularea actului atacat și
               
            
                  —
               
               
                  obligarea Comisiei la plata cheltuielilor de judecată efectuate de reclamantă.
               
            
         Motivele și principalele argumente
      
      Prin acțiunea formulată, reclamanta solicită anularea deciziei Comisiei de a modifica prețul minim de import pentru importurile de module fotovoltaice pe bază de siliciu cristalin și de componente-cheie originare sau expediate din Republica Populară Chineză.
      În susținerea acțiunii, reclamanta invocă un singur motiv, întemeiat pe încălcarea de către Comisie a articolului 8 alineatul (1) din Regulamentul nr. 1225/2009 (1) și a articolului 13 alineatul (1) din Regulamentul nr. 597/2009 (2) al Consiliului prin modificarea prețului minim de import, fără a analiza dacă prețul minim de import modificat era adecvat în vederea eliminării efectelor prejudiciabile ale dumpingului și ale subvenționării.
      
         (1)  Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO 2009, L 343, p. 51).
      
         (2)  Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (JO 2009, L 188, p. 93).